Menara Britam

Menara Britam nya siti begunan komersial di Nairobi ti diempu Kompeni Pelabur British-Amerika (Britam). Begunan keramak langit nya, begunan ke pemadu tinggi di Kenya, peninggi 195 meter (640 bt) atas tanah, enggau 32 ringkat ti ulih dikena. Begunan tu ngembuan tukuh prismik ti nyelai, ti berengkah nyadi tapak persegi empat piak ti sama lalu tembu enggau atap dua piak enggau tiang 60 meter (197 bt), ngundan tiga iti turbin angin heliks. 

 Palan 
Menara nya bepalan ba sepemanjai Jalai Hospital, ba kandang endur Upper Hill di Nairobi, indu nengeri Kenya sereta nengeri pemadu besai.  Koordinat geografi Menara Britam iya nya 01°18'00.0"S, 36°48'47.0"E (Lintang:-1.300000; Bujur:36.813056). 

 Tinjau 
Begunan nya nyadi indu opis entarabansa Britam. Begunan tu mega nyadi indu opis kandang menua konglomerat dagang di Afrika Timur enggau Tengah. Begunan nya ngembuan pemesai 350,000 batu persegi (32,516 m2) ari palan opis ti deka disuwa ke tuju komersial. Dikena nangkup pemayuh penyewa iya, begunan nya bisi Palan Entukar 12 Ringkat ti dilekatka ti ulih endur nyentuk ngagai 1,000 iti entukar. 

 Kenyau ari taun 2018 
Kena bulan Julai 2018, semak setaun sepengudah begunan nya tembu digaga, Britam, pengempu-pemansang begunan keramak langit nya, berengkah nyewa begunan nya ngagai orang ke deka nyuwa. Klien ke ditagit iya nya institusyen wang, misi diplomatik, kompeni peribit enggau korporat multinasional.

 Rujukan 

 Laman web ke bukai 

  Profail na Skyscrapercenter.com